stanford-oval/wikipedia huggingface dataset:
Hallandin rannikon moreenimuodostumat
Tutkimushistoriaa

Rannikon moreenimuodostumat on esitellyt Carl Caldenius vuonna 1942. Kuvausta on tarkennettu vuosina 1988 ja 1993 Fernlundin toimesta. Niiden muodostuminen on kytketty erääseen jäätikön etenemistapahtumaan (engl. Low Baltic readvance), joka on ajoitettu 13 300–12 800 vs. Tästä ei kuitenkaan olla yksimielisiä. Jo ajoitus on koettu puutteelliseksi, sillä se on teetetty simpukoiden kuorista. Ajoitukset, jotka on tehty vuosina 1979–1995, vaihtelevat 12 900–14 100 vuotta sitten (lyhennetään vs). Suuri vaihtelu voi johtua ajoituksen epäonnesta, muodostumien moni-ikäisyydestä tai esimerkiksi simpukoiden eri-ikäisyydestä. On myös ehdotettu, että ne olisivat vanhempia kuin muut Etelä-Ruotsin reunamuodostumat. Lundqvist ehdotti vuonna 2001, että muodostumat syntyivät noin 18 000–16 000 vs ja alue vapautui jäätiköstä 15 550–14 550 vs tai 12 800–12 750 vs. Se sijoittuisi näin vanhimpaan dryaskauteen. Vuosina 2012–2014 on ajoituksia otettu lisää, jotka sijoittaisivat muodostumat 16 800–17 400 vs. Ne sattuvat silloin Grönlannin interstadiaaliin GS-2.1a .
Aiheesta muualla

Hallandsleden – 435 km vandringsled, Halmstad (reitistö kiertää moreenivyöhykettäkin) (ruotsiksi)
Heidi Pelttari

| Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Maa:   Suomi> Naisten jääkiekko. |
| --- | --- | --- | --- |
|  Pronssia | Vancouver 2010 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Kiina 2008 | jääkiekko |  |
|  Pronssia | Suomi 2009 | jääkiekko |  |
Heidi Pelttari (s. 2. elokuuta 1985 Tampere) on suomalainen jääkiekkoilija. Hän edustaa SM-sarjassa pelaavaa Tampereen Ilvestä. Hän on pelipaikaltaan puolustaja.
Pelttari pelasi Suomen joukkueessa Torinon 2006 talviolympialaisissa, joissa Suomi oli neljäs, ja Vancouverin 2010 talviolympialaisissa, joissa Suomi sai pronssia. Hän oli mukana MM-kisajoukkueessa vuosina 2005, 2007, 2008 ja 2009. Kaksissa viimeisissä MM-kisoissa hän saavutti pronssia. Vuoden 2008 MM-kisoissa hän teki Yhdysvaltoja vastaan jatkoaikamaalin, jonka ansiosta Suomi voitti ensimmäisen kerran arvokisoissa pohjoisamerikkalaisen joukkueen. Ennen Vancouverin olympialaisia hän oli pelannut 87 maaottelua ja tehnyt niissä 11 maalia.
Pelttari aloitti jääkiekkouransa 1. divisioonajoukkueessa Ylöjärven Ilveksessä ennen kuin hän siirtyi naapuriseuraan Tampereelle. Tampereen Ilveksessä hän voitti SM-kultaa 2006 ja SM-hopeaa vuosina 2004 ja 2005.
Pelttari siirtyi syksyllä 2006 opiskelemaan Yhdysvaltoihin, Minnesotan yliopistoon, jossa hän pelasi yliopistojoukkue Bulldogsissa ja voitti vuonna 2008 Yhdysvaltain yliopistomestaruuden. Kaudella 2009–2010 hän pelasi WWHL-puoliammattilaisliigassa Minnesota Whitecaps -joukkueessa mutta palasi tammikuuksi 2010 Suomeen ja Ilveksen joukkueeseen. Ilves saavutti hopeaa 2011 ja 2012 sekä pronssia 2015. Nykyisin Pelttari työskentelee fysioterapeuttina.
Pelttari kuului Euroopan Cupin voittaneeseen Ilveksen joukkueeseen 2011.
Gustaf Juden

Gustaf Fredrik Juden (Judén) (28. toukokuuta 1848 – 10. marraskuuta 1897) oli suomalainen Venäjän keisarillisessa armeijassa palvellut kenraalimajuri.
Gustaf Judenin vanhemmat olivat Eric Gustaf Judén ja Augusta Ottilia Böcker ja puoliso Gustava Fredrika Judén. Gustaf Juden valmistui Mihailovin tykistöakatemiasta, ylennettiin aliluutnantiksi ja määrättiin palvelukseen kenttätykistöön 1868. Hänet ylennettiin luutnantiksi 1871 ja alikapteeniksi 1873. Juden siirrettiin 1874 Henkivartioväen tykistöön Pietarissa, jonka riveissä hän palveli Turkin sodassa. Sodan jälkeen Juden ylennettiin kapteeniksi 1878. Everstiksi 1886 ylennettynä hänestä tuli Pietarin tykkitehtaan johtajan apulainen. Vuonna 1891 hänet siirrettiin Kiovan sotilaspiirin tykistön paikallisarsenaalin päällikön apulaiseksi. Hän toimi tässä tehtävässä aina maaliskuuhun 1894 saakka, jolloin hän sai eron sotapalveluksesta kenraalimajurina.
Haywire (elokuva)

| Haywire |
| --- | --- |

Ohjaaja:  Steven Soderbergh
Käsikirjoittaja:  Lem Dobbs
Tuottaja:  Gregory Jacobs
Säveltäjä:  David Holmes
Kuvaaja:  Peter Andrews
Leikkaaja:  Steven Soderbergh
Pääosat:   Gina Carano  Michael Fassbender  Ewan McGregor  Bill Paxton  Channing Tatum  Antonio Banderas  Michael Douglas 
Valmistustiedot
Valmistusmaa:  Yhdysvallat
Tuotantoyhtiö:  Relativity Media
Levittäjä:  Relativity Media ProVideo Netflix
Ensi-ilta:  Suomi 13. huhtikuuta 2012
Kesto:  93 minuuttia
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Haywire on vuonna 2011 ensi-iltansa saanut yhdysvaltalainen toimintatrilleri, jonka ohjasi Steven Soderbergh. Pääosissa näyttelevät Gina Carano, Michael Fassbender, Ewan McGregor, Bill Paxton, Channing Tatum, Antonio Banderas, ja Michael Douglas. Elokuvan tarina kertoo naisagentista, joka joutuu petetyksi viimeisimmän tehtävänsä yhteydessä. Elokuvan Suomen ensi-ilta oli 13. huhtikuuta 2012.
Fysioterapia

Fysioterapeutteja työssään
Fysioterapia on terapiaa, jonka keskeisenä tavoitteena on ylläpitää ja parantaa ihmisten toimintakykyä ja liikkumista. Fysioterapiassa arvioidaan asiakkaan terveyttä, liikkumista, toimintakykyä ja toimintarajoitteita hänen omassa elin- ja toimintaympäristössä. Yleensä fysioterapian toimenpiteet kohdentuvat synnynnäisen vamman, sairauden, tapaturman tai ikääntymisen aiheuttamaan alentuneen toimintakyvyn edistämiseen fysioterapeuttisen ohjauksen ja neuvonnan, terapeuttisen harjoittelun sekä manuaalisen terapian keinoin. Fysioterapian ydinosaamisalueita ovat toimintakyvyn arviointi, vuorovaikutus, terapia sekä opetus ja ohjaaminen.
Fysioterapiasuunnitelma laaditaan fysioterapeutin ja asiakkaan yhteisymmärryksessä arvioinnin ja alkukeskustelun pohjalta. Fysioterapiasuunnitelman tarkoituksena on tukea asiakkaan aktiivista ja terapiasta vastuuta ottavaa toimintaa suunnitelmassa asetettujen tavoitteiden saavuttamiseksi. Fysioterapian ja fysikaalisten hoitojen antamisesta vastaa fysioterapeutti..
Käsite

Fysioterapian käsite muodostuu kreikan kielen sanoista physis ja therapeia. Käsitteellä tarkoitetaan hoitomenetelmiä, joissa käytetään fysikaalisia menettelytapoja parantumiseen johtavina ärsykkeinä. Käsitteellä tarkoitetaan luonnonmukaisia, kehon omia fysiologisia parantumismekanismeja tukevia hoitomenetelmiä.
Aiheesta muualla

Wikimedia Commonsissa on kuvia tai muita tiedostoja aiheesta .
Fysikaaliset hoidot Therapica Fennica. Kandidaattikustannus Oy. Viitattu 22.4. 2009.
Gettysburgin puhe
Puheen teksti

»Fourscore and seven years ago our fathers brought forth on this continent a new nation, conceived in liberty, and dedicated to the proposition that all men are created equal.
Now we are engaged in a great civil war, testing whether that nation, or any nation so conceived and so dedicated, can long endure. We are met on a great battle-field of that war. We have come to dedicate a portion of that field as a final resting-place for those who here gave their lives that this nation might live. It is altogether fitting and proper that we should do this.
But, in a larger sense, we cannot dedicate…we cannot consecrate…we cannot hallow…this ground. The brave men,  living and dead, who struggled here, have consecrated it far above our poor power to add or detract. The world will little note nor long remember what we say here, but it can never forget what they did here. It is for us, the living, rather, to be dedicated here to the unfinished work which they who fought here have thus far so nobly advanced. It is rather for us to be here dedicated to the great task remaining before us…that from these honored dead we take increased devotion to that cause for which they gave the last full measure of devotion; that we here highly resolve that these dead shall not have died in vain; that this nation, under God, shall have a new birth of freedom; and that government of the people, by the people, for the people, shall not perish from the earth.»
»87 vuotta sitten isämme loivat tälle mantereelle vapauden nimissä uuden kansakunnan, joka omistettiin ajatukselle, että kaikki ihmiset on luotu tasa-arvoisiksi.
Nyt taistelemme suuressa sisällissodassa, joka koettelee voiko tämä kansakunta, tai mikään kansakunta, joka niin on luotu ja omistettu, kestää pitkään. Olemme kokoontuneet tämän sodan suurelle taistelukentälle. Olemme tulleet varaamaan osan tästä kentästä viimeiseksi leposijaksi niille, jotka antoivat täällä henkensä, jotta tämä kansakunta saisi elää. On kaikin puolin sopivaa ja oikein, että teemme näin.
Mutta suuremmassa mielessä, emme voi varata – emme voi siunata – emme voi pyhittää tätä maata. Nämä urheat miehet, elävät ja kuolleet, jotka taistelivat täällä, ovat siunanneet sen korkeammalle kuin mihin on heikossa vallassamme lisätä tai ottaa pois. Maailma ei huomaa eikä kauaa muista sitä, mitä me sanomme täällä, mutta se ei voi ikinä unohtaa mitä he tekivät täällä. Sen sijaan meidän, elävien, pitää omistautua täällä sille keskeneräiselle työlle, jota täällä taistelleet niin ylväästi edistivät. Sen sijaan meidän pitää olla omistautuneita edessä olevalle suurelle tehtävälle, ottaen näiltä kunniakkailta vainajilta antaumusta siihen aatteeseen, mihin he antoivat viimeisen täyden antaumuksen ponnistuksensa; että korkeasti päätämme että nämä vainajat eivät kuolleet turhaan; että tämä Jumalan alainen kansakunta kokee uuden vapauden syntymän, ja että kansalaisten hallinto, kansalaisten hoitamana, kansalaisia varten, ei katoa maan päältä.»
Gettysburg

| Gettysburg |
| --- | --- |


 Gettysburg
 Koordinaatit: 39°49′42″N, 77°13′56″W 
Valtio:  Yhdysvallat
Osavaltio:  Pennsylvania
Piirikunta:  Adams
Hallinto:  
 – Pormestari:  Theodore Streeter
Pinta-ala:  
 – Kokonaispinta-ala:  4,3 km²
Korkeus:  170 m
Väkiluku (2010):  7 620
 – Väestötiheys:  1 771 as./km²
 
 www.gettysburg-pa.gov 
Infobox OKVirheellinen NIMI-arvo: 
Gettysburg on kunta (borough) Yhdysvalloissa Adamsin piirikunnassa Pennsylvaniassa, ja se on myös piirikuntansa hallintopaikka. Sen asukasluku oli vuoden 2010 väestönlaskennassa 7 620, joista alle 18-vuotiaita on 13 prosenttia.
Seutu on matkailijoiden suosiossa erityisesti siksi, että sen lähellä käytiin Gettysburgin taistelu. Kaupungissa on myös oppilaitos Lutheran Theological Seminary, joka on perustettu 1826, sekä Gettysburg College (alun perin Pennsylvania College), jonka toiminta alkoi 1832, ja Harrisburg Area Community College.
Aiheesta muualla

Kuvia tai muita tiedostoja aiheesta Gettysburg Wikimedia Commonsissa
Gettysburgin kaupungin sivusto (Arkistoitu – Internet Archive)
Frans Tanner

Valtiopäivämies Frans Erland Tanner Hinnerjoen Korvenkylästä. Kuva on noin vuodelta 1900.
Frans Erland Tanner  (1862 – 31. joulukuuta 1927 Hinnerjoki) oli suomalainen maanviljelijä ja valtiopäivämies.
Maanviljelijä Frans Tanner oli muun muassa Hinnerjoen raittiusseuran perustaja 1885 ja sen ensimmäinen puheenjohtaja. Hän perusti Hinnerjoelle myös kirjaston, toimi kunnallislautakunnan esimiehenä ja kuntakokousten puheenjohtajana sekä osallistui kansakoulun, säästöpankin ja osuusmeijerin perustamiseen. Tanner kuului vuoden 1899 suureen lähetystöön Hinnerjoen edustajana ja oli talonpoikaissäädyssä Euran tuomiokunnan edustaja valtiopäivillä 1900. Hän oli valtiopäivillä valtiovarainvaliokunnan varajäsen.
Hay–Adams Hotel

Hay-Adams Hotel
Hay–Adams Hotel on luksushotelli Yhdysvaltain pääkäupungissa Washington D.C.:ssä, ja se sijaitsee Valkoista taloa vastapäätä. Hotellin on suunnitellut Mihran Mesrobian, ja se rakennettiin vuonna 1928 italialaisen renessanssityylin mukaan. Hotellissa on kaksi ravintolaa ja 145 huonetta, joista 20 on sviittejä. Yhdysvaltain presidentti Barack Obama perheineen asui hotellissa ennen virkaanastujaisiaan 20. tammikuuta 2009 saakka.
Aiheesta muualla

Hay–Adams Hotelin viralliset sivut
Wikimedia Commonsissa on kuvia tai muita tiedostoja aiheesta .
Harmattan

Kartta maapallolla esiintyvistä paikallisista tuulista ja niiden suunnista. Harmattan on H1 Afrikan ”kainalossa”, jossa se puhaltaa Saharan eteläosista Guineanlahdelle.
Harmattan on Länsi-Afrikassa esiintyvän pasaatituulen nimitys. Kuiva ja viileä harmattan-tuuli puhaltaa marraskuun lopulta maaliskuun puolenvälin tienoille Saharan eteläosista Guineanlahdelle.
Harmattan kuljettaa mukanaan hienoja hiekanjyväsiä (0,5–10 μm), jotka ovat suurimmaksi osaksi kvartsia. Tuulen nostama pöly saattaa kulkeutua aina Pohjois- ja Etelä-Amerikkaan asti. Kuljettamansa hiekan vuoksi harmattan saattaa rajoittaa näkyvyyttä ja näin haitata muun muassa lentoliikennettä.
Harmattan haittaa myös auringonvalon pääsyä Maan pinnalle, mikä laskee talvisin lämpötilaa. Se lisää kuolleisuutta sydän- ja verisuonitauteja ja hengityselinsairauksia sairastavilla. Myös aivokalvontulehdukseen sairastuu harmattanin aikana suurempi määrä ihmisiä.
Kuvia harmattanin vaikutuksista

Harmattanin Saharasta kuljettama hiekka on heikentänyt näkyvyyttä Ouagadougoussa Burkina Fasossa.
Harmattanin Saharasta kuljettaman hiekan hämärtämä maisema Abujassa Nigeriassa.
Kalastajia merellä Norsunluurannikolla harmattanin aikana muutaman kilometrin päässä rannikosta.
Aiheesta muualla

Kuvia tai muita tiedostoja aiheesta Harmattan Wikimedia Commonsissa
Saharan Dust Trinidad and Tobago Weather Center – TTWC. Viitattu 7.6.2021. (englanniksi)
Schwanghart, Wolfgang & Schütt, Brigitta: Meteorological causes of Harmattan dust in West Africa. Geomorphology, 2008, 95. vsk, nro 3–4, s. 412–428.  doi:10.1016/j.geomorph.2007.07.002.  Artikkelin verkkoversio. Viitattu 7.6.2021. (englanniksi)
FS Tartu (1931)

| Tartu |
| --- | --- |

Aluksen vaiheet
Rakentaja:  Ateliers et Chantiers de la Loire, St. Nazaire
Kölinlasku:  14. syyskuuta 1930
Laskettu vesille:  7. joulukuuta 1931
Palveluskäyttöön:  31. joulukuuta 1932
Poistui palveluskäytöstä:  miehistönsä upottama 27. marraskuuta 1942 Toulonissa
Tekniset tiedot
Uppouma:  2 400 t
Pituus:  129 m
Leveys:  11,84 m
Syväys:  4,97 m
Koneteho:  64 000 shp
Nopeus:  36 solmua
Miehistöä:  220
Aseistus
Aseistus:  5 x 138 mm Mle 1927 -tykkiä 4 x 37 mm ilmatorjuntatykkiä 4 x 13 mm ilmatorjuntakonekivääriä 7 x 550 mm torpedoputkea
Tartu oli Ranskan laivaston vuonna 1933 valmistunut Vauquelin-luokan hävittäjä toisessa maailmansodassa.
Valmistus

Alus tilattiin Ateliers et Chantiers de la Loirelta St. Nazairesta, missä köli laskettiin 14. syyskuuta 1930. Alus laskettiin vesille 7. joulukuuta 1931 ja otettiin palvelukseen 31. joulukuuta 1932.
Palvelus

Tartu muodosti Chevalier Paulin ja Maillé Brézén kanssa 5. viirikön, joka osallistui Norjan taisteluihin kotisatamanaan oli Greenock. Alus siirtyi viirikön mukana Välimerelle. Italian julistettua sodan Ranskalle ja Britannialle alus tulitti 14. kesäkuuta 1940 viirikön mukana Genovaa. Kuitenkin kuusi vuorokautta myöhemmin kaikki sotatoimet keskeytettiin aselevon astuttua voimaan.
Aluksen miehistö upotti aluksensa Toulonin satamaan saamiensa ohjeiden mukaisesti 27. marraskuuta 1942.
Grigori Sokolnikov

Grigori Sokolnikov.
Grigori Jakovlevitš Sokolnikov (ven. Григорий Яковлевич Сокольников, oikea nimi Girš Jankelevitš Brilliant, Гирш Янкелевич Бриллиант; 15. elokuuta (J: 3. elokuuta) 1888 Romny, Pultavan kuvernementti, Venäjän keisarikunta – 21. toukokuuta 1939 Verhneuralsk, Tšeljabinskin alue, Neuvostoliitto) oli venäläinen bolševikki ja neuvostoliittolainen poliitikko. Hän kuoli Stalinin vainoissa.
Ura

Sokolnikov oli etniseltä taustaltaan juutalainen. Hänen isänsä oli lääkäri. Sokolnikov liittyi Venäjän sosiaalidemokraattisen työväenpuolueen bolševikkisiipeen vuonna 1905. Vuonna 1907 hänet vangittiin ja karkotettiin Siperiaan, josta hän onnistui vuonna 1909 pakenemaan ulkomaille. Hän asui vuoden 1917 helmikuun vallankumoukseen saakka maanpaossa Ranskassa ja valmistui vuonna 1914 Pariisin yliopistosta. Huhtikuussa 1917 Sokolnikov palasi Venäjälle samassa suljetussa junassa kuin Vladimir Lenin. Sokolnikov kuului Pietarin neuvoston toimeenpanevaan komiteaan elokuusta 1917 alkaen ja bolševikkipuolueen keskuskomiteaan vuosina 1917–1919 sekä uudelleen vuodesta 1922. Hän johti Venäjän pankkitoiminnan kansallistamista lokakuun vallankumouksen jälkeen ja oli maansa rauhanvaltuuskunnan jäsenenä Brest-Litovskin rauhanneuvotteluissa. Lev Trotskin erottua valtuuskunnan johdosta juuri Sokolnikov allekirjoitti rauhansopimuksen Neuvosto-Venäjän edustajana.
Venäjän sisällissodan aikana Sokolnikov toimi sotilaallisissa tehtävissä. Hän johti vuosina 1920–1921 puna-armeijan valtaaman Turkestanin hallintoa. Sokolnikov oli vuosina 1922–1926 Neuvosto-Venäjän ja sittemmin Neuvostoliiton valtiovarainasioiden kansankomissaari sekä vuosina 1924–1925 kommunistisen puolueen politbyroon ehdokasjäsen. Vuonna 1925 Sokolnikov liittyi puolueen sisällä Grigori Zinovjevin ja Lev Kamenevin muodostamaan niin sanottuun ”uuteen oppositioon”, joka vastusti Josif Stalinia. Tämän seurauksena hän menetti pian asemansa politbyroossa ja kansankomissaarina. Hän joutui irtisanoutumaan oppositiomielipiteistään vuonna 1927. Vuodesta 1928 Sokolnikov oli valtion öljy-yhtymän johdossa ja vuosina 1929–1932 Neuvostoliiton suurlähettiläänä Lontoossa. Sen jälkeen hän työskenteli ulkoasiainkansankomissariaatissa ja oli vuosina 1933–1934 apulaisulkoasiainkansankomissaarina. Hänet pudotettiin vuonna 1930 keskuskomitean ehdokasjäseneksi.
Sokolnikov erotettiin kaikista viroistaan ja vangittiin heinäkuussa 1936. Tammikuussa 1937 hän oli syytettynä kuudentoista muun merkittävän kommunistin kanssa oikeudenkäynnissä, joka oli toinen niin sanotuista Moskovan oikeudenkäynneistä. Pelastakseen perheensä Sokolnikov tunnusti kuuluneensa vastavallankumoukselliseen salaliittoon. Hänet ja Karl Radek tuomittiin kymmeneksi vuodeksi vankeuteen pääosan syytetyistä saadessa kuolemantuomion. Vankitoverit murhasivat Sokolnikovin vankilassa toukokuussa 1939. Myöhemmin murha paljastui turvallisuuspoliisi NKVD:n järjestämäksi. Sokolnikov rehabilitoitiin vuonna 1988.
Aiheesta muualla

Kuvia tai muita tiedostoja aiheesta Grigori Sokolnikov Wikimedia Commonsissa
Gang Starr

| Gang Starr |
| --- | --- |
 Gang Starrin DJ Premier (vas.) ja Guru (oik.) Saksassa vuonna 2003
Tiedot
Toiminnassa:  1986–2010
Tyylilaji:  East Coast hip hop, jazz rap
Kotipaikka:  Boston, Massachusetts, Yhdysvallat
Laulukieli:  englanti
Jäsenet:  MC Guru   DJ Premier  
Levy-yhtiö:  Wild Pitch   Chrysalis   Noo Trybe Records   Virgin Records  
Infobox OKNimi-testi OK: 
Gang Starr (1999)
Gang Starr oli vuonna 1986 perustettu amerikkalainen hip hop -duo, jonka jäsenet olivat MC Guru ja tuottaja DJ Premier.
Nykyisen kokoonpanonsa Gang Starr sai vuonna 1989, ja kaksikko julkaisi samana vuonna ensimmäisen singlensä Words I Manifest. Sittemmin yhtye on julkaissut kuusi täysipitkää albumia, tuplakokoelmalevyn sekä lukuisia singlejä. Gang Starrin vaikutus 1990-luvun rapmusiikkiin on ollut erittäin merkittävä ja sitä on pidetty eräänä newyorkilaisen old school hiphopin suurimpina edustajina.
Yhtyeen koko tuotantoa, etenkin albumeja Step in the Arena (1991), Daily Operation (1992) ja Moment of Truth (1998), arvostetaan laajaltikenen mukaan? niin kriitikkojen kuin suuremman hiphop-yleisönkin keskuudessa. Musiikista löytyy myös paljon jazzvaikutteita. Heidän kappaleensa ”Jazz Thing” päätyi Spike Leen elokuvan Mo' Better Bluesin soundtrackille.
Julkaisut

No More Mr. Nice Guy (1989)
Step in the Arena (1991)
Daily Operation (1992)
Hard to Earn (1994)
Moment of Truth (1998)
Full Clip: A Decade of Gang Starr (1999)
The Ownerz (2003)
Mass Appeal: Best of Gang Starr (2006)
One of the Best Yet (2019)
Wikimedia Commonsissa on kuvia tai muita tiedostoja aiheesta .
FS Tigre (1871)

| Tigre |
| --- | --- |

Aluksen vaiheet
Rakentaja:  Arsenal de Rochefort
Kölinlasku:  1. huhtikuuta 1867
Laskettu vesille:  9. maaliskuuta 1871
Palveluskäyttöön:  heinäkuu 1874
Poistui palveluskäytöstä:  13. helmikuuta 1892
Loppuvaihe:  romutettu 1893
Tekniset tiedot
Uppouma:  3 758 t
Pituus:  67m20 m
Leveys:  16,05 m
Syväys:  5,65 m
Koneteho:  1 589 ihp
Nopeus:  12,3 solmua
Miehistöä:  4 upseeria ja 155 miehistönjäsentä
Aseistus
Aseistus:  2 × 9,4" Mle 1864 tai Mle 1866 -tykkiä
Tigre oli Ranskan laivaston vuonna 1871 vesillelaskettu Cerbère-luokan törmäyskeulalla varustettu alus.
Valmistus

Alus tilattiin Rochefortin laivastontelakalta, missä köli laskettiin 1. huhtikuuta 1867. Alus laskettiin vesille 9. maaliskuuta 1871 ja otettiin palvelukseen heinäkuussa 1874.
Palvelus

Alus oli reservissä vuosina 1876-1881. Alus poistettiin alusluettelosta 13. helmikuuta 1892 ja romutettiin seuraavana vuonna Brestissä.
Gang Related (soundtrack)

| Gang Related  |
| --- | --- | --- |

Soundtrack-albumin tiedot
 Äänitetty : 1996-1997
 Julkaistu: 7. lokakuuta 1997
 Formaatti: CD
 Tyylilaji: Rap
 Levy-yhtiö: Death Row Records Interscope Records
Gang Related on virallinen soundtrack-albumi elokuvasta Rikollisin aikein (Gang Related). 24 kappaletta sisältävän tupla-albumin julkaisivat 7. lokakuuta 1997 Interscope Records sekä Death Row Records  ja se nousi ensimmäisellä julkaisuviikollaan suoraan ykkössijalle Billboard 200 listalla. Sitä myytiin 400 989 kappaletta. Albumilla vierailee paljon eri artisteja kuten muun muassa itse elokuvassa näytellyt Tupac Shakur, joka on mukana neljässä kappaleessa. Albumin tunnetuin ja menestynein kappale on 2Pacin esittämä "Made Niggaz", josta kuvattiin myös musiikkivideo.